כשאצטרך
כשאצטרך להתחיל לזכור אותך; כשאחר יתחיל לגלות אותך; את פנים ירכייך הרכים מעל הגרב; ומתי את צוחקת; פיתוח תמונות ראשונות לחלומותיו בעתיד; וכשאצטרך לשכוח אותך; כשאחר יתחיל לזכור אותך; כשאחרי אחרים יתחילו לגלות; וחיי ריקים כפרח; שמרטו ממנו את כל העלים של כן לא; ולהיות לבד הוא להיות במקום שבו לא היינו יחדיו; ולהיות לבד הוא לשכוח שאתה כך; לרצות לשלם בעד שניים באוטובוס; ולנסוע לבד; ולנסוע לבד; ולנסוע לבד; עכשיו אכסה את המראה כמו תמונותייך; ואשכב לישון; עוף השמיים יאכל את בשר שנתי; הכלבים ילוקו את דמי מבפנים; אין רואים דבר מחוץ; וחיי ריקים כפרח...; 